钦定古今图书集成/理学汇编/文学典/第020卷 > 仲长统
## 钦定古今图书集成/理学汇编/文学典/第020卷 > 仲长统

按《后汉书》本传：“仲长统，字公理，山阳高平人。少好学，
博涉书记，赡于文辞。年二十馀，游学青、徐、并、冀之间，
与交友者多异之。并州刺史高干，袁绍甥也，素贵有
名，招致四方游士，士多归附。统过干，干善待遇，访以
当时之事。统谓干曰：‘君有雄志而无雄才，好士而不
能择人，所以为君深戒也’。干雅自多，不纳其言，统遂”
去之。无几，干以并州叛，卒至于败。并、冀之士皆以是
异统。统性俶傥，敢直言，不矜小节，默语无常，时人或
谓之狂生。每州郡命召，辄称疾不就。常以为“凡游帝
王者，欲以立身扬名耳，而名不常存，人生易灭，优游
偃仰，可以自娱。”欲卜居清旷，以乐其志，论之曰：“使居
有良田广宅，背山临流，沟池环匝，竹木周布，场圃筑
前，果园树后，舟车足以代步涉之难，使令足以息四
体之役，养亲有兼珍之膳，妻孥无苦身之劳。良朋萃
至，则陈酒肴以娱之；嘉时吉日，则烹羔豚以奉之。蹰
躇畦苑，游戏平林，濯清水，追凉风，钓游鲤，弋高鸿。讽
于舞雩之下，咏归高堂之上。”安神闺房，思老氏之元
虚；呼吸精和，求至人“之仿佛，与达者数子，论道讲书，
俯仰二仪，错综人物，弹《南风》之雅操，发清商之妙曲，
逍遥一世之上，睥睨天地之间，不受当时之责，永保
性命之期。如是则可以陵霄汉，出宇宙之外矣，岂羡
夫入帝王之门哉！”又作诗二篇，以见其志，辞曰：“飞鸟
遗迹，蝉蜕亡壳；腾蛇弃鳞，神龙丧角。至人能变，达士
拔俗。乘云无辔，骋风无足。垂露成帏，张霄成幄。沆瀣
当餐，九阳代烛。恒星艳珠，朝霞润玉。六合之内，恣心
所欲。人事可遗，何为局促？大道虽夷，见几者寡。任意
无非，适物无可。古来绕绕，委曲如琐。百虑何为至要，
在我寄愁。”天上埋忧，地下叛散。《五经》灭弃，《风》《雅》。百家
杂碎，请用从火。抗志山栖，游心海左。元气为舟，微风
为杝，遨翔太清，纵意容冶。尚书令荀彧闻统名，奇之，
举为尚书郎。后参丞相曹操军事，每论说古今及时
俗行事，恒发愤叹息，因著论名曰《昌言》，凡三十四篇，
十馀万言。献帝逊位之岁，统卒，时年四十一。友人东
海缪袭常称“统才章足继西京董、贾、刘、扬。”今简撮其
书有益政者，略载之云。

按《魏志刘劭传》：“山阳仲长统，汉末为尚书郎，早卒。著
《昌言词》佳，可观省。”

按缪袭撰《统昌言表》称“统字公理，少好学，博涉书记，
赡于文辞。年二十馀，游学青、徐、并、冀之间，与交者多
异之。并州刺史高干，素贵有名，招致四方，游士多归
焉。统过干，干善待遇之，访以世事。统谓干曰：‘君有雄
志而无雄才，好士而不能择人，所以为君深戒也’。干
雅自多，不纳统言。统去之无几而干败。并、冀之士以是识统。大司农常林与统共在上党为臣道。统性倜
傥，敢直言，不矜小节，每列郡命召，辄称疾不就，默语
无常，时人或谓之狂。汉帝在许，尚书令荀彧领典枢
机，好士爱奇，闻统名，启召以为尚书郎。后参太祖军
事，复还为郎。延康元年卒，时年四十馀。统每论说古
今世俗行事，发愤叹息，辄以为论，名曰《昌言》，凡二十
四篇。